पुलिस के अनुसार इस बच्ची को दंपती ने शॉल में लपेटकर अरविंद माथुर के मकान के बाहर रैम्प पर रख दिया था। जब बच्ची रोने लगी तो आसपास के लोगों को इसकी जानकारी हुई। मौके पर डेढ़ साल की बच्ची को देखकर सभी के होश उड़ गए। अरविंद माथुर और उनके पड़ोसी सुधीर जोशी ने भूपालपुरा पुलिस को सूचना दी। माथुर ने अपने घर के बाहर लगे सीसीटीवी कैमरे के फुटेज देखे, जिसमें बच्ची को एक दंपती बच्ची को छोड़ कर पैदल जाता दिखा। बताया जा रहा है कि बच्ची के एक हाथ और पैर में कमजोरी है। पुलिस सीसीटीवी फुटेज के आधार पर दंपती की तलाश कर रही है।